Document ID: /roh_data/filtered/fineweb-2-filterrobots_roh.jsonl.gz/66441

Cun il project Bondo II duain las fracziuns da Bondo, Promontogno, Spino e Sottoponte vegnir protegidas en avegnir meglier dad ulteriuras bovas ed inundaziuns.
En il center stattan:
- la construcziun da mirs da protecziun e batschigls da tschiffada per ils flums Maira e Bondasca
- dad auzar las vias communalas e la via chantunala
- da fabritgar trais novas punts
L'entir project custa 42 milliuns francs. La Bregaglia surpiglia tranter 11,9 e 13,3 milliuns francs, il rest surpiglian il chantun e la Confederaziun.
Previs èsi, da cumenzar cun las lavurs l'atun 2021. Fin l'onn 2025 duessan lura tut ils projects esser a fin.
Las bovas dal 2017
L'avust 2017 han pliras crudadas da crappa al Piz Cengalo en la Val Bondasca chaschunà tras grondas bovas per donns massivs a Bondo, Promontogno, Spino e Sottoponte. La situaziun al Piz Cengalo è anc adina malsegira ed in'ulteriura crudada da crappa pudess chaschunar ulteriuras bovas.